Appel-en-dadelblokkies | SARIE
Appel-en-dadelblokkies	deur admin
Resep lewer: 25 blokkies
porsiegrootte: 1 blokkie
125 g dadels, fyngekap
2 middelslag-appels (200 g), geskil, gerasper
100 ml vars lemoensap
125 ml (65 g) Saskosemelryke bruismeel
250 ml (90 g) rou hawermout
50 ml (18 g) droë klapper
25 ml strooisuiker
30 ml avokado- of kanola-olie
50 ml ongegeurde laevetjogurt
2,5 ml vanieljegeursel
125 ml (60 g) koekmeelblom
300 ml (105 g) droë klapper
Kook dadels, appel, skil en sap vir 5 – 8 minute oor lae hitte tot dadels sag en appels gaar is. Laat eenkant afkoel.
Voer ’n 25 x 25 cm-koekpan oorkruis met bakpapier en spuit met kleefwerende kossproei.
Kors Meng bruismeel, hawermout, klapper, bakpoeier, sout en strooisuiker. Klits eier, olie, jogurt en geursel saam. Roer eiermengsel by droë bestanddele om ’n effe klewerige deeg te vorm. Versprei die deeg in die koekpan en druk vas om ’n kors te vorm.
Smeer die afgekoelde appel-en-dadelmengsel oor die kors.
Bolaag Klits die eier, geursel en strooisuiker tot liggeel en skuimerig. Meng die koekmeel, klapper en bakpoeier en vou by die eiermengsel in. Krummel die klappermengsel oor die vulsel. (Die klappermengsel kan vir 10 minute verkoel word en dan oor die vulsel grofgerasper word.)
Bak vir 35 tot 40 minute tot strooikleurig en gaar. Sny die koek terwyl dit warm is en laat in pan afkoel voordat jy dit uitlig.